es gl fr gl en gl gl gl sv gl gl nb gl en es gl uk gl gl es en es gl gl en gl gl gl gl gl gl gl gl gl gl gl gl gl gl gl gl gl ia gl gl fr gl gl gl gl gl gl gl gl gl gl gl gl gl gl gl gl gl gl gl gl gl gl fr gl gl gl gl gl pt gl gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl gl es gl es es es gl gl fr gl en gl gl gl sv gl gl nb gl en es gl uk gl gl gl de de es gl es gl es es gl it lt gl gl gl es gl pt it it en es pt pt
Andanzas do Suso de Lameliña
Fusión de música e poesía. Un músico, Marcos Maoxu, e un poeta, Martiño Maseda, xúntanse para que o son e a palabra rachen os muros de calquera convencionalismo artístico. Retorcer o poema até sacarlle a cada verso todo o zume da emoción, e iso mesturado co acompañamento harmónico ou non da linguaxe musical.
E neste casamento entre música e poesía nace a sublimación de sentimentos: Amizade, Palabra, Comunicación… CRACK
por martinho | Ene 24, 2017 | Xeral
E algún día mesturaraste coa terra,
a mesma que tremía de paixón
entre as folerpas dos teus dedos.
Que ves cando abres os ollos?
Talvez, o cataclismo da negrume
que se abalanza contra ti
até posuírte con lasciva crueldade.
ou, talvez, percibes as imaxes dun tempo
que nunca foi teu
ó que xa non pertences.
Mais ti teimas, despois de nove décadas,
buscas nese diálogo coas sombras
unha presa de terra
para que a súa fragrancia te orballe nas meixelas
e volvas sentir que es ti
andando as corredoiras que levan ós Tarreos
onde fendemos outra vez a carne dun leiro
cun arado de vertedeira ou de ferro
(ou de veso como din os que van de cultos ou de normativos,
eses que nin a ti nin a min nos ensinaron a falar esta lingua
que mamamos pola pel),
e mentres ti termas do arado
e lle afalas a dúas vacas indómitas
eu chamo delas para que non se saian do rego,
“ven vaca, ven”, a túa voz resoa na inmensidade do vilar…
Mais xa sentes que non es ti, papá,
agás un corpo coa memoria revellida
que, por veces, non che deixa lembrar quen son eu,
ese alguén que busca pintar un sorriso
na túa face impertérrita,
nin quen é ela, esa muller que anda ó teu redor,
que non ten paraxe,
que se enfada porque non entende que o fado da vida
que ri e que fala sen tregua para que o silencio
non a mergulle no abismo da soidade,
esa muller que anda, tras máis de doce lustros,
roubando anacos dun tempo esvaído para gastalo ó teu carón,
porque si, porque lle peta,
e que lles (nos) importa ós demais.
A Chaira recende a friaxe
que entumece os sentimentos,
a neve dos teus dedos esperta a mirada da memoria:
óense voces polo vilar,
a terra berra paixón baixo a rella do arado.
Ti segues na loita…
No hay próximos eventos actualmente.
A narración oral galega, o recordo de Pedro Brandariz e o público infantil, protagonistas da primeira fin de semana de programación do FIOT31
‘Fake (trampantojo)’ e ‘Del otro lado’ chegan a Lugo esta fin de semana co Camiño Escena Norte 2022
HENKO. A mirada de Miguel Díaz
Concerto de PÄRBO, dúo formado por Begoña Riobó e Anxo Pintos, no Auditorio Municipal de Vilalba
Andanzas do Suso de Lameliña. OUTONO
Andanzas do Suso de Lameliña
Asociación Cultural Avelino Díaz
Asociación Galega Do Xogo Popular e Tradicional
Caderno De Campo De Antonio Reigosa